ระเบียบกระทรวงแรงงานและสวัสดิการสังคมระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตจัดหาคนงานจากจังหวัดอื่นนอกจากจังหวัดที่ได้รับอนุญาต พ.ศ. ๒๕๔๕[๑] โดยที่มาตรา๑๙แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ และมาตรา ๔๗แห่งพระราชบัญญัติจัดหาคนงานและคุ้มครองคนหางาน พ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน(ฉบับที่ ๒) พ.ศ. ๒๕๓๗ บัญญัติให้การขออนุญาตและการอนุญาตจัดหาคนหางานจากจังหวัดอื่นนอกจากจังหวัดที่ได้รับอนุญาตเป็นไปตามระเบียบที่รัฐมนตรีกำหนดประกอบความในข้อ ๙ แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒ รัฐมนตรีว่าการกระทรวงแรงงานและสวัสดิการสังคมจึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตจัดหาคนงานจากจังหวัดอื่นนอกจากจังหวัดที่ได้รับอนุญาตพ.ศ. ๒๕๔๕ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกระทรวงแรงงานและสวัสดิการสังคม ว่าด้วยการขออนุญาตและการอนุญาตย้ายสำนักงาน ตั้งสำนักงานชั่วคราวนอกเขตท้องที่ที่ได้รับอนุญาตและจัดหาคนหางานจากจังหวัดอื่นนอกจากจังหวัดที่ได้รับอนุญาต พ.ศ. ๒๕๓๘ ลงวันที่ ๘ มีนาคม ๒๕๓๘ข้อ ๔ในระเบียบนี้ผู้รับอนุญาตหมายความว่า ผู้รับอนุญาตจัดหางานในประเทศหรือผู้รับอนุญาตจัดหางานเพื่อไปทำงานในต่างประเทศแล้วแต่กรณีนายทะเบียนหมายความว่านายทะเบียนจัดหางานกลาง หรือนายทะเบียนจัดหางานจังหวัด แล้วแต่กรณีนายทะเบียนผู้รับคำขอ หมายความว่านายทะเบียนจัดหางานกลางหรือนายทะเบียนจัดหางานจังหวัด แล้วแต่กรณีซึ่งรับคำขอจัดหาคนหางานจากจังหวัดอื่นของผู้รับอนุญาตนายทะเบียนแห่งท้องที่ที่สำนักงานของผู้รับอนุญาตตั้งอยู่หมายความว่านายทะเบียนจัดหางานกลาง หรือนายทะเบียนจัดหางานจังหวัด แล้วแต่กรณีซึ่งสำนักงานของผู้รับอนุญาตตั้งอยู่ในพื้นที่นายทะเบียนแห่งท้องที่ที่ผู้รับอนุญาตจะไปดำเนินการจัดหาคนหางานหมายความว่า นายทะเบียนจัดหางานกลาง หรือนายทะเบียนจัดหางานจังหวัดแล้วแต่กรณีซึ่งผู้รับอนุญาตขออนุญาตไปดำเนินการจัดหาคนหางานในท้องที่นั้นการดำเนินการจัดหาคนงานจากศูนย์ทะเบียนคนหางาน กรมการจัดหางาน หมายความว่าการคัดเลือกคนหางานจากรายชื่อคนหางานที่แจ้งความประสงค์จะไปทำงานต่างประเทศไว้แก่ศูนย์ทะเบียนคนหางานกรมการจัดหางานข้อ ๕ผู้รับอนุญาตผู้ใดประสงค์จะขอจัดหาคนงานจากจังหวัดอื่นนอกจากจังหวัดที่ได้รับอนุญาตจะต้องยื่นคำขอพร้อมเอกสารตามแบบ จง. ๑๕ ท้ายระเบียบนี้ต่อนายทะเบียนแห่งท้องที่ที่สำนักงานของผู้รับอนุญาตตั้งอยู่พร้อมทั้งระบุเหตุผลและความจำเป็นในการขออนุญาตไว้ในคำขอด้วยข้อ ๖ในการจัดหาคนหางานจากจังหวัดอื่น ห้ามมิให้ผู้รับอนุญาตเรียกหรือรับเงินค่าบริการค่าใช้จ่ายหรือผลประโยชน์ใดๆ จากคนหางานข้อ ๗ห้ามมิให้ผู้รับอนุญาตดำเนินการรับสมัครคัดเลือกคนหางาน ณ สถานที่ดังต่อไปนี้(๑) โรงแรม หอพัก สถานบริการ โรงรับจำนำสถานที่ที่จัดให้มีการเล่นการพนันเป็นปกติธุระ ตามมาตรา ๑๑แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘(๒) สถานที่อื่นตามที่รัฐมนตรีประกาศกำหนดข้อ ๘ ให้นายทะเบียนผู้รับคำขอสอบสวนผู้ยื่นคำขอว่าสถานที่ที่จะไปดำเนินการจัดหาคนหางานไม่ขัดต่อความในข้อ๗กรณีดำเนินการจัดหาคนหางาน ณสถานที่อื่นซึ่งมิใช่ศูนย์ทะเบียนคนหางานกรมการจัดหางานให้นายทะเบียนผู้รับคำขอตามข้อ๕แจ้งให้นายทะเบียนแห่งท้องที่ที่ผู้รับอนุญาตจะไปดำเนินการจัดหาคนงานในจังหวัดนั้นตรวจสอบว่า สถานที่ตั้งในการดำเนินการจัดหาคนหางานขัดต่อความในข้อ ๗ หรือไม่และแจ้งผลการตรวจสอบพร้อมเสนอความเห็นอื่น ๆ ที่ จำเป็นในการพิจารณาอนุญาตหรือไม่อนุญาต ให้นายทะเบียนผู้รับคำขอทราบภายในเจ็ดวันนับแต่วันที่ได้รับการแจ้งให้ตรวจสอบข้อ ๙ เมื่อผู้รับอนุญาตจัดหางานในประเทศขออนุญาตจัดหาคนหางานจากจังหวัดอื่นนอกจากจังหวัดที่ได้รับอนุญาต(๑) กรณีดำเนินการจัดหาคนหางานจากศูนย์ทะเบียนคนหางานกรมการจัดหางาน เมื่อผู้รับอนุญาตมีเอกสารครบถ้วนตามความในข้อ ๕ให้นายทะเบียนผู้รับคำขอ พิจารณาอนุญาตหรือไม่อนุญาตแล้วแจ้งผลการพิจารณาพร้อมด้วยเหตุผลให้ผู้รับอนูญาตทราบ(๒) กรณีดำเนินการจัดหาคนหางาน ณ สถานที่อื่น เมื่อนายทะเบียนผู้รับคำขอได้รับผลการตรวจสอบตามความในข้อ๘ แล้ว ให้พิจารณาอนุญาตหรือไม่อนุญาตแล้วแจ้งผลการพิจารณาพร้อมด้วยเหตุผลให้ผู้รับอนุญาตทราบข้อ ๑๐เมื่อผู้รับอนุญาตจัดหางานเพื่อไปทำงานในต่างประเทศ ขออนุญาตจัดหาคนหางานจากจังหวัดอื่นนอกจากจังหวัดที่ได้รับอนุญาตให้ดำเนินการคัดเลือกคนหางานจากรายชื่อคนหางานที่แจ้งความประสงค์จะไปทำงานต่างประเทศไว้แก่ศูนย์ทะเบียนคนหางานกรมการจัดหางาน ในกรณีศูนย์ทะเบียนคนหางาน กรมการจัดหางานไม่มีรายชื่อคนหางานที่มีคุณสมบัติตรงตามตำแหน่ง หรือมีแต่ไม่ครบจำนวนตามที่ผู้ยื่นคำขอต้องการก็ให้ขออนุญาต ดำเนินการจัดหาคนหางาน ณ สถานที่อื่น ซึ่งไม่ขัดต่อความในข้อ ๗(๑) กรณีผู้รับอนุญาตซึ่งมีสำนักงานตั้งอยู่ในกรุงเทพมหานคร(ก) ขออนุญาตดำเนินการจัดหาคนหางานจากศูนย์ทะเบียนคนหางานกรมการจัดหางานเมื่อนายทะเบียนผู้รับคำขอได้รับคำขอพร้อมเอกสารครบถ้วนตามความในข้อ ๕ แล้วให้สอบถามความเห็นของนายทะเบียนแห่งท้องที่ที่ผู้รับอนุญาตจะไปเนินการจัดหาคนหางานมาประกอบการพิจารณาอนุญาตหรือไม่อนุญาตด้วย แล้วแจ้งผลการพิจารณาให้นายทะเบียนแห่งท้องที่ที่ผู้รับอนุญาตจะไปดำเนินการจัดหาคนหางานทราบ พร้อมส่งสำเนาคู่ฉบับหนังสืออนุญาตหรือไม่อนุญาตพร้อมด้วยเหตุผลให้ผู้รับอนุญาตทราบ(ข) ขออนุญาตดำเนินการจัดหาคนหางาน ณ สถานที่อื่นเมื่อนายทะเบียนผู้รับคำขอได้รับคำขอและเอกสารครบถ้วนตามความในข้อ๕ พร้อมผลการตรวจสอบตามความในข้อ ๘ แล้วให้นายทะเบียนผู้รับคำขอพิจารณาอนุญาตหรือไม่อนุญาตแล้วแจ้งผลการพิจารณาให้นายทะเบียนแห่งท้องที่ที่ผู้รับอนุญาตจะไปดำเนินการจัดหาคนหางานทราบพร้อมส่งสำเนาคู่ฉบับหนังสืออนุญาตหรือไม่อนุญาตพร้อมด้วยเหตุผลให้ผู้รับอนุญาตทราบ(๒)กรณีผู้รับอนุญาตซึ่งมีสำนักงานตั้งอยู่ในจังหวัดอื่นนอกจากกรุงเทพมหานคร(ก) ขออนุญาตดำเนินการจัดหางานจากศูนย์ทะเบียนคนหางานของกรมการจัดหางานเมื่อนายทะเบียนแห่งท้องที่ที่สำนักงานตั้งอยู่ได้รับคำขอพร้อมเอกสารครบถ้วนตามความในข้อ ๕แล้วให้นายทะเบียนผู้รับคำขอส่งคำขอและเอกสารพร้อมด้วยความเห็นไปยังนายทะเบียนจัดหางานกลางภายในสามวันทำการนับแต่วันที่ได้รับคำขอและเอกสารครบถ้วนแล้วให้นายทะเบียนจัดหางานกลางสอบถามความเห็นของนายทะเบียนแห่งท้องที่ที่ผู้รับอนุญาตจะไปดำเนินการจัดหาคนหางานมาประกอบการพิจารณาอนุญาตหรือไม่อนุญาต แล้วแจ้งผลการพิจารณาให้นายทะเบียนแห่งท้องที่ที่ผู้รับอนุญาตจะไปดำเนินการจัดหาคนหางานทราบพร้อมส่งสำเนาคู่ฉบับหนังสืออนุญาตหรือไม่อนุญาตพร้อมด้วยเหตุผลให้ผู้รับอนุญาตทราบ(ข) ขออนุญาตดำเนินการจัดหาคนหางาน ณ สถานที่อื่นเมื่อนายทะเบียนผู้รับคำขอได้รับผลการตรวจสอบตามความในข้อ๘ แล้ว ให้ส่งคำขอและเอกสารไปยังนายทะเบียนจัดหางานกลางภายในสามวันทำการนับแต่วันที่ได้รับผลการตรวจสอบพร้อมความเห็นจากนายทะเบียนแห่งท้องที่ที่ผู้รับอนุญาตจะไปดำเนินการจัดหาคนหางานแล้วให้นายทะเบียนจัดหางานกลางพิจารณาอนุญาตหรือไม่อนุญาตแล้วแจ้งผลการพิจารณาให้นายทะเบียนแห่งท้องที่ที่ผู้รับอนุญาตจะไปดำเนินการจัดหาคนหางานทราบ พร้อมส่งสำเนาคู่ฉบับหนังสืออนุญาตหรือไม่อนุญาตพร้อมด้วยเหตุผลให้ผู้รับอนุญาตทราบ(ค) กรณีขออนุญาตการดำเนินการจัดหาคนหางานในท้องที่กรุงเทพมหานครให้นายทะเบียนผู้รับคำขอส่งคำขอและเอกสารพร้อมด้วยความเห็นไปยังนายทะเบียนจัดหางานกลางให้นายทะเบียนจัดหางานกลางพิจารณาอนุญาตหรือไม่อนุญาตแล้วส่งสำเนาคู่ฉบับหนังสืออนุญาตหรือไม่อนุญาตพร้อมด้วยเหตุผลให้ผู้รับอนุญาตทราบข้อ ๑๑ให้ผู้รับอนุญาตที่ได้รับอนุญาตให้จัดหาคนหางานจากจังหวัดอื่นแจ้งกำหนดวันเริ่มดำเนินงานให้นายทะเบียนแห่งท้องที่ที่ผู้รับอนุญาตจะไปดำเนินการจัดหาคนหางานทราบล่วงหน้าห้าวันทำการก่อนเริ่มดำเนินการจัดหาคนหางานพร้อมนำสำเนาคู่ฉบับหนังสืออนุญาตไปติดต่อขอรับหนังสืออนุญาตให้จัดหาคนหางานจากจังหวัดอื่นจากนายทะเบียนแห่งท้องที่ที่ผู้รับอนุญาตไปดำเนินการจัดหาคนหางานด้วยเมื่อสิ้นสุดระยะเวลาที่ได้รับอนุญาตให้จัดหาคนหางานจากจังหวัดอื่นหรือเมื่อผู้รับอนุญาตไม่ประสงค์จะจัดหาคนหางานจากจังหวัดอื่นตามที่ได้รับอนุญาตแล้วให้ผู้รับอนุญาตส่งคืนหนังสืออนุญาตให้จัดหาคนหางานจากจังหวัดอื่นแก่นายทะเบียนแห่งท้องที่ที่ผู้ได้รับอนุญาตไปดำเนินการจัดหาคนหางานภายในห้าวันทำการนับแต่วันที่สิ้นสุดระยะเวลาที่ได้รับอนุญาตหรือนับแต่วันที่ผู้รับอนุญาตไม่ประสงค์จะจัดหาคนหางานจากจังหวัดอื่นแล้วแต่กรณี แล้วให้นายทะเบียนแห่งท้องที่ที่ผู้รับอนุญาตไปดำเนินการจัดหาคนหางานส่งคืนหนังสืออนุญาตดังกล่าวให้นายทะเบียนจัดหางานกลางต่อไปข้อ ๑๒ให้ผู้รับอนุญาตรายงานผลการดำเนินการจัดหาคนหางานและส่งบัญชีรายชื่อและที่อยู่ของคนหางานที่รับสมัครไว้ตามแบบที่นายทะเบียนจัดหางานกลางกำหนดต่อนายทะเบียนแห่งท้องที่ที่ผู้รับอนุญาตไปดำเนินการจัดหาคนหางานและนายทะเบียนจัดหางานกลางแล้วให้นายทะเบียนแห่งท้องที่ที่ผู้รับอนุญาตไปดำเนินการจัดหาคนหางานรายงานผลการดำเนินการจัดหาคนหางานให้นายทะเบียนจัดหางานกลางทราบภายในสามวันที่ทำการนับแต่วันที่ได้รับรายงานจากผู้รับอนุญาตการอนุญาตให้จัดหาคนหางานจากจังหวัดอื่นตามข้อ ๙ หรือข้อ ๑๐ให้อนุญาตได้ครั้งละไม่เกินหนึ่งร้อยยี่สิบวันข้อ ๑๓นายทะเบียนอาจมีคำสั่งยกเลิกการอนุญาตก็ได้เมื่อมีเหตุผลอันสมควรข้อ ๑๔บรรดาคำขอที่เจ้าหน้าที่ได้รับไว้ก่อนวันที่ระเบียบนี้ใช้บังคับให้ปฏิบัติตามระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตย้ายสำนักงานตั้งสำนักงานชั่วคราวนอกเขตท้องที่ที่ได้รับอนุญาตและจัดหาคนหางานจากจังหวัดอื่นนอกจากจังหวัดที่ได้รับอนุญาตพ.ศ. ๒๕๓๘ ลงวันที่ ๘ มีนาคม พ.ศ. ๒๕๓๘ประกาศ ณ วันที่ ๒๖ เมษายน พ.ศ. ๒๕๔๕เดช บุญ-หลงรัฐมนตรีว่าการกระทรวงแรงงานและสวัสดิการสังคม[เอกสารแนบท้าย]๑.คำขอจัดหาคนหางานจากจังหวัดอื่น (แบบจง. ๑๕)(ดูข้อมูลจากภาพกฎหมาย)วิภา/ผู้จัดทำ๑๒ มีนาคม ๒๕๕๕[๑] ราชกิจจานุเบกษาเล่ม ๑๑๙/ตอนพิเศษ ๓๘ ง/หน้า ๔๔/๑ พฤษภาคม ๒๕๔๕